Pogovor:15. vlada Republike Slovenije

message: @Sporti, živjo. Vidim, da si dodal fotografijo vlade v članek. Že nekaj časa poskušam, da bi lahko vladne fotografije iz Flickerja uporabili na Wikipediji, ker so uradne in mnogi vladni uradni te fotografije tudi delijo na Wikipediji. Zato me zanima, kako si jo uvozil oz. ali bi lahko še uradne portrete ministrov. Zdi se mi, da to sprašujem že nekaj časa, nekega efekta pa ni :/ Dobro bodi.
replies: text: @: glej debato na Yerpovi pogovorni strani. ModriDirkac se je ponudil, da bo poprosil UKOM, da slike Vlade RS na flickerju (trenutno 5.500) dajo iz neproste v prosto licenco, kar so tudi storili (trenutno so vse slike v licenci "public domain"). Zaenkrat bi te še prosil, da počakaš z vnašanjem slik pod to licenco, saj licenca pod katero so dali slike ni najbolj idealna (glej debato). Če ModremuDirkacu ne bo uspelo zaprositi za licenco CC0, potem pa lahko objavljaš tudi po trenutni (Public Domain Mark 1.0). Lp, GeographieMan (pogovor) 20:45, 2. junij 2022 (CEST)

text: @Pv21: sedaj jih lahko začneš uporabljati, celoten album sem naložil na commonse in jih dal v kategorijo: Category:15th Government of Slovenia (kategorije in opisi bodo še urejeni). Lp, GeographieMan (pogovor) 22:52, 2. junij 2022 (CEST)
replies: text: :Najlepša ti hvala!! Super. Mimogrede, lahko dodamo tudi skupinsko fotografijo prejšnje vlade, ali je licenca omejena na fotke te vlade? lp Kozmos (pogovor) 17:44, 3. junij 2022 (CEST)
replies: text: ::Na voljo so nam samo fotografije s "public domain" licenco na tej povezavi. Sem pregledal in začeli so sem objavljati slike 6. julija 2021 (od takrat 5.550), tako da tam na žalost ni skupne fotografije iz ustanovne seje 14. vlade RS. Je pa ogromno drugih koristinih slik iz raznih Vrhov, Bruslja, rednih sej, itn., tako da se marsikaj uporabnega še da najti (lahko tudi malo počekiraš, če najdeš kaj uporabnega). Bom pa vse slike tudi postopoma naložil v Zbirko in jih kategoriziral, saj so koristne tudi za druge wikije (še posebej Izredni NATO Vrh in razne slike na EU srečanjih). V kolikor resnično želiš še skupinske slike prejšnjih vlad pa je verjetno najbolje, da vprašaš @, ki je zrihtal te slike, ali pa direktno prosiš UKOM po mailu. GeographieMan (pogovor) 19:34, 3. junij 2022 (CEST)
replies: text: :::Zmenjeno. Res ti hvala za vso pripravljenost in delo! Kozmos (pogovor) 17:01, 5. junij 2022 (CEST)
thread_title:  Fotografije 

message: Pozdrav vsem. Danes je bilo v Uradnem listu uradno objavljeno da je Zakon o vladi zdaj v veljavi. Ministra Papič in Kumer sta že pripravila odstopni izjavi ki naj bi jih v sredo premier poslal v DZ, pa 4 ministri bodo zdaj razrešeni. Sklepam, da teh ministrov ne štejemo v tabelo Odstopov, kaj pa menite vi? Jaz bi tiste ki bodo ponovno zaslišani pred odborom dodal v ta razdelek (Zaslišanja), dodal bi odstavek o postopku reorganizacije, potem pa razširil in spremenil tabelo ministrov. Kaj mislite? LP VidicK01 (pogovor) 21:43, 27. december 2022 (CET)
replies: text: Če sta odstopila (zaradi kateregakoli razloga že), sta odstopila in ju je PMM treba šteti v tabelo. Z ostalim se strinjam. Globokivisoki (pogovor) 22:05, 27. december 2022 (CET)
replies: text: :Imaš prav, hvala za mnenje. LP VidicK01 (pogovor) 11:49, 28. december 2022 (CET)
replies: text: ::Danes bom v tabelo odstopov dodal Kumra in Papiča in v razlog za odstop navedel dejanski razlog zaradi reorganizacije in potrebnih postopkov glede novih resorjev. LP VidicK01 (pogovor) 20:05, 3. januar 2023 (CET)

text: :Danes so bili potrjeni novi ministri. V tabelo bom danes navedel nove ter dopolnil odstavek o dokončni reorganizaciji. Treba pa bo preimenovati tudi tiste resorje, ki so bili preoblikovani/preimenovani, ter dodati tri nove. Kaj narediti na primer pri ministru za izobražavanje? Ali zamenjamo Papiča z Darjem Feldo ali naredimo novo stran Minister za vzgojo in izobraževanje RS (tudi šport je šel namreč h gospodarstvu..)? LP VidicK01 (pogovor) 16:08, 24. januar 2023 (CET)
replies: text: ::@VidicK01: Naredi novo tabelo, ker tehnično gre za novo ministrstvo, novega šefa in nov organigram; staro pa ohrani. Seveda bi bilo dobro, če razlike tudi pojasniš, v tabeli pa narediš opombi enega na drugega (npr. predhodni minister, pristojen za to in to je bil ta in ta). Kaj praviš? A09|(pogovor) 16:21, 24. januar 2023 (CET)
replies: text: :::Se strinjam, bo urejeno v roku nekaj dni, da se podrobno pozanimam o natančnih imenih in povezavah. LP VidicK01 (pogovor) 16:39, 24. januar 2023 (CET)
thread_title:  Reorganizacija vlade